Boeuf Bourgignon er klassísk frönsk uppskrift þar sem nautakjöt er soðið með rauðvíni og grænmeti . Fyrsta skrásetning á þessari vinsælu kjötkássu er þó ekki fyrr en á 19. öld , seinna birtist uppskrift að réttinum í bók franska kokksins Auguste Escoffier . Rétturinn sem upphaflega var dæmigerður sveitaréttur þróaðist síðan í rétt sem mátti finna á bestu veitingahúsum Frakklands . Uppskrift Escoffiers var viðmiðið og tíðkaðist þá að hægelda stóran kjötbita og bera fram . Seinna meir gerði Julia Child réttinn frægan vestanhafs en í uppskrift hennar voru notaðir litlir kjötbitar eða gúllas og er það sú nálgun sem sést oftast nú til dags . Rétturinn er tilvalinn helgarréttur þegar kokkurinn hefur nægan tíma til að nostra við að steikja kjötið og leyfa pottréttinum að malla á hellunni eða inni í ofni . Gott er að bera hann fram með soðnum nýjum kartöflum ásamt góðu rauðvínsglasi . fyrir 4 - 6 1 ½ kg nautakjöt , skorið í 3 cm stóra bita , t.d. nautahnakki eða gúllas 1 ½ tsk. salt ½ tsk. pipar 150 g gæða beikon , skorið í bita 1 laukur , saxaður 1 stór gulrót , sneidd 2 hvítlauksgeirar , saxaðir 1 msk. timíanlauf 2 tsk. tómatmauk 2 msk. hveiti 1 flaska ( 750 ml ) rauðvín 1 lárviðarlauf 15 perlulaukar , afhýddir 1 msk. ólífuolía 1 dl nautasoð 30 g smjör 300 g sveppir , skornir í þykkar sneiðarsteinselja , söxuð Hráefnið . 1 Hitið ofn í 160°C án blásturs . Þerrið kjötbitana og saltið þá og piprið , setjið til hliðar og látið standa við stofuhita í hálftíma . Takið fram góðan pott sem má fara inn í ofn , t.d. steypujárnspott , og setjið yfir meðalháan hita . Steikið beikonið í pottinum þar til það verður fallega brúnað og stökkt , ef það fer að brenna við pottinn er gott að setja smávegis ólífuolíu út í pottinn . Veiðið beikonið upp úr pottinum og leggið á eldhúspappír , skiljið fituna eftir í pottinum . Nautakjötið steikt . 2 Hækkið hitann lítillega undir pottinum og steikið nautakjötið á öllum hliðum upp úr fitunni . Mikilvægt er að hafa gott bil á milli bitanna og því getur þurft að steikja kjötið í tveimur hollum . Setjið kjötið til hliðar . Grænmetið steikt . 3 Lækkið hitann undir pottinum og steikið lauk og gulrót þar til grænmetið er orðið mjúkt . Bætið hvítlauk og timíani út í og steikið í 1 mín . Hrærið tómatmauk og hveiti saman við þar til það samlagast . 4 Hellið síðan rauðvíni út í pottinn . Sjóðið í 2 - 3 mín. til að vínandinn sé gufaður upp áður en kjötinu er bætt í pottinn . 5 Bætið kjötinu og helmingnum af beikoninu út í pottinn og flytjið inn í ofn ásamt lárviðarlaufi og eldið þar til kjötið er orðið lungamjúkt , í u.þ.b. 2 klst . Gott er að snúa kjötinu eftir tæpa klukkustund . Perlulaukar og sveppir eldaðir . 6 Á meðan kjötið eldast eru perlulaukar og sveppir eldaðir . Setjið 10 g smjör og 1 msk. af ólífuolíu á pönnu og látið yfir meðalháan hita , bætið perlulauknum út á pönnuna þegar smjörið hefur bráðnað . Steikið í u.þ.b. 10 mín. og hrærið í þeim reglulega svo þeir brúnist á öllum hliðum . Hellið 1 dl af nautasoði eða rauðvíni út á pönnuna og saltið og piprið eftir smekk . Hyljið pönnuna til hálfs með loki eða klippið til smjörpappír til að leggja ofan á pönnuna og eldið þar til laukurinn er orðinn alveg mjúkur , u.þ.b. 40 - 50 mín . Setjið til hliðar . Notið afanginn af smjörinu til að steikja sveppina og saltið þá og piprið eftir smekk . Setjið til hliðar . Gott er að bera réttinn fram með t.d. brauði . 7 Takið kjötið úr ofninum og blandið perlulauknum , sveppunum og afganginum af beikoninu saman við . Sáldrið steinselju yfir og berið fram . Gott er að bera réttinn fram með nýjum kartöflum eða góðri kartöflumús og brauði .